श्री गुरु दशमेश पिता जी गुरुद्वारा साहिब में महान गुरमति समागम शुरू
लुधियाना| चंद्रनगर सिविल लाइंस के गुरुद्वारा श्री गुरु दशमेश पिता जी में तीन दिवसीय महान गुरमति समागम शुक्रवार को शुरू हुआ। नए हाल में सुबह साढ़े पांच बजे ज्ञानी निर्मल सिंह हैड ग्रंथी श्री हरिमंदिर साहिब तरनतारन ने श्री गुरु ग्रंथ साहिब जी का प्रकाश किया। गुरुद्वारा साहिब के हजूरी रागी भाई अमृतपाल सिंह, भाई अर्शदीप सिंह जी खालसा ने कीर्तन से संगत को निहाल किया। ज्ञानी परमजीत सिंह जी खालसा ने कथा सुनाई। इस उपरांत 10 बजे श्री अखंड पाठ साहिब आरंभ करवाए गए। रात को भाई अच्छर सिंह ने कीर्तन किया। मुख्य सेवादार पृथ्वीपाल सिंह ने बताया कि शनिवार सुबह श्री सुखमणि साहिब सेवा सोसाइटी (स्त्री विंग) कीर्तन करेगी। रविवार को श्री अखंड पाठ साहिब के भोग उपरांत भाई हरदेव सिंह (कैनेडा वाले) और भाई सुखवंत सिंह कीर्तन करेंगे।
mai_Deva hin_Deva